เซนติเนลีส เผ่าหลงยุค
แม้เทคโนโลยียุคนี้จะก้าวล้ำไปไกลสุดกู่ แต่ในบางซอกหลืบของโลกยังล้าสมัยปานอยู่ในยุคดึกดำบรรพ์ ตัวอย่างหนึ่งคือเรื่องราวที่เพิ่งเกิดขึ้นที่เกาะ เซนติเนลเหนือ ในหมู่เกาะอันดามันและนิโคบาร์ในอ่าวเบงกอลในมหาสมุทรอินเดีย ซึ่งเป็นดินแดนของ อินเดีย ตั้งแต่ปี 2490,นาย จอห์น อัลเลน เชา นักปีนเขา โค้ชทีมฟุตบอล นักผจญภัย และครูสอนศาสนาคริสต์ชาวอเมริกัน วัย 26 ปี ถูกชาวเผ่า เซน-ติเนลีส บนเกาะเซนติเนลเหนือฆ่าตายด้วยลูกธนูเมื่อ 17 พ.ย. ชาวประมงที่พาเขาไปที่เกาะนี้เผยว่า ศพของเชาถูกลากไปตามชายหาดก่อนถูกฝังไว้ใต้ผืนทรายและยังกู้ออกมาไม่ได้,เกาะเซนติเนลเหนือเป็นหนึ่งในเกาะที่อันตรายเข้าถึงยากที่สุดในโลก มีพื้นที่ราว 60 ตร.กม. อยู่ห่างพอร์ท แบลร์ เมืองเอกของหมู่เกาะอันดามันและนิโคบาร์ไปทางตะวันตกราว 50 กม. อินเดียออกกฎหมายปกป้องเกาะนี้สุดเข้มงวด รวมทั้งห้ามเข้าใกล้เกาะในรัศมี 3 ไมล์ทะเล ห้ามการท่องเที่ยว ห้ามถ่ายรูป ผู้ละเมิดมีโทษจำคุกสูงสุดถึง 3 ปี ซึ่งหลังเชาถูกฆ่าตาย อินเดียจับกุมชาวประมงที่พาเขาไปที่เกาะนี้แล้ว 7 คน,ชาวเผ่าเซนติเนลีสอาศัยอยู่บนเกาะเซนติเนลเหนือมานานกว่าพันปี ดำรงชีพด้วยการล่าสัตว์และเก็บรวบรวมของป่า ใช้หอกและธนูเป็นอาวุธ ยังไม่แน่ชัดว่ารู้จักวิธีก่อไฟหรือทำการเกษตรหรือไม่ ถูกจัดให้เป็นชนเผ่าก่อนยุคหินใหม่ (นีโอลิธิค) เผ่าสุดท้ายในโลก ปัจจุบันมีจำนวน 50-150 คน มีภาษาเฉพาะของตนเอง,นักมานุษยวิทยาเคยเข้าไปติดต่อชาวเผ่าเซนติเนลีสช่วงสั้นๆ ในต้นคริสต์ทศวรรษ 1990 แต่ก็ล้มเลิกไปเพราะกลัวว่าการติดต่อกับโลกภายนอกจะทำให้พวกเขาติดเชื้อโรคจนสูญพันธุ์ไปเพราะไร้ภูมิคุ้มกันโรคโดยสิ้นเชิง แม้แต่โรคไข้หวัดใหญ่หรือโรคหัดก็อาจคร่าชีวิตพวกเขาเรียบวุธได้ภายในไม่กี่วัน,องค์กร ความอยู่รอดระหว่างประเทศ ชี้ว่า ชาวเซนติเนลีสเป็นหนึ่งในชนเผ่าที่เปราะบางที่สุดในโลก จากชนเผ่าโบราณที่ยังหลงเหลือราว 100 ชนเผ่าในโลก ส่วนใหญ่อยู่ในป่าอเมซอนในบราซิลและเปรูหรือปาปัวนิวกินี,ชาวเผ่าเซนติเนลีสเองต่อต้านโลกภายนอก ใครไปด้อมๆมองๆ จะถูกโจมตีด้วยหอกหรือธนู ส่วนนายเชานั้นเคยไปติดต่อกับเผ่าเซนติเนลีสแล้วอย่างน้อย 1 ครั้ง และพยายามเข้าไปเกาะเซนติเนลเหนืออีก 2-3 ครั้ง,กรณีแวดล้อมที่เชาถูกฆ่าตายยังไม่แน่ชัด แต่ผู้คนฝ่ายหนึ่งตำหนิที่เขาฝ่าฝืนกฎหมาย อีกฝ่ายชื่นชมที่เขาพยายามเข้าไปเผยแพร่ศาสนาให้คนตกยุคเผ่านี้ ส่วนครอบครัวของเชาให้อภัยไม่ถือโทษโกรธเคืองใดๆ,บวร โทศรีแก้ว
ชาวเผ่าเซนติเนลีสอาศัยอยู่บนเกาะเซนติเนลเหนือมานานกว่าพันปี ดำรงชีพด้วยการล่าสัตว์และเก็บรวบรวมของป่า ใช้หอกและธนูเป็นอาวุธ ยังไม่แน่ชัดว่ารู้จักวิธีก่อไฟหรือทำการเกษตรหรือไม่
เผ่าเซนติเนลีส,เกาะเซนติเนลเหนือ,ชนเผ่าโบราณ,หน้าต่างโลก,บวร โทศรีแก้ว